Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady o vnútrozemskej preprave nebezpečného tovaru /* KOM/2008/0193 v konečnom znení - COD 2006/0278 */





[pic] | KOMISIA EURÓPSKYCH SPOLOČENSTIEV | Brusel, 8.4.2008 KOM(2008)193 v konečnom znení 2006/0278 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady o vnútrozemskej preprave nebezpečného tovaru 2006/0278 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady o vnútrozemskej preprave nebezpečného tovaru 1. KONTEXT Dátum predloženia návrhu Európskemu parlamentu a Rade (dokument KOM(2006) 852, v konečnom znení – 2006/0278COD): | 22. 12. 2006 | Dátum stanoviska Európskeho hospodárskeho a sociálneho výboru: | 11. 7. 2007 | Dátum stanoviska Európskeho parlamentu, prvé čítanie: | 5. 9. 2007 | Dátum prijatia spoločnej pozície: | 7. 4. 2008 | 2. CIEĽ NÁVRHU KOMISIE Cieľom navrhovanej smernice prijatej 22. decembra 2006 je zaistiť bezpečnú a bezrizikovú prepravu nebezpečného tovaru v rámci Európskej únie. V navrhovanej smernici sa aktualizujú a zjednodušujú existujúce pravidlá prepravy nebezpečného tovaru, pričom tieto pravidlá sa zjednocujú v jednej harmonizovanej smernici. Rozsah pôsobnosti smernice sa tiež rozširuje tak, aby bola po prvýkrát zahrnutá vnútrozemská vodná doprava, čím bude k dispozícii súbor pravidiel pre všetky druhy pozemnej prepravy nebezpečného tovaru v Európe. 3. PRIPOMIENKY K SPOLOČNEJ POZÍCII Spoločná pozícia prijatá Radou 7. apríla 2008 odzrkadľuje kompromisné znenie, ktoré schválili všetky tri inštitúcie. Európsky parlament a Rada urobili niekoľko zmien a doplnení k navrhovanej smernici. Na plenárnom zasadnutí Európskeho parlamentu v septembri 2007 bol prijatý balík kompromisných zmien. Na zmenách sa dohodli všetky tri inštitúcie a očakávalo sa, že navrhovaná smernica by mohla byť schválená v prvom čítaní. V normatívnej časti znenia, ktoré schválil Európsky parlament, sa však zistili dve opomenutia (boli schválené príslušné odôvodnenia). Boli vynechané texty týkajúce sa uplatňovania pravidiel z iných ako bezpečnostných dôvodov a financovania prekladov. Toto vynechanie textov vzniklo omylom a nešlo o spor, ktorý by sa týkal podstaty znenia. Tieto vynechania textov boli zistené neskoro na to, aby sa dali opraviť v priebehu prvého čítania a tak bola Rada nútená prijať spoločnú pozíciu. Znenie dvoch vynechaných textov je nasledovné: Článok 1 ods. 5 Členské štáty môžu regulovať alebo zakázať prepravu nebezpečného tovaru v rámci svojho územia výhradne z iných dôvodov ako z dôvodu bezpečnosti počas prepravy. Článok 8 ods. 2 Komisia poskytne členským štátom primeranú finančnú podporu na preklad ADR, RID a ADN a ich úprav do ich úradných jazykov. 4. ZÁVER Rada prijala svoju spoločnú pozíciu jednomyseľne. Komisia sa domnieva, že v spoločnej pozícii sú vyjadrené všetky hlavné ciele jej návrhu a výsledok medziinštitucionálnych dohôd.